 Madaxweynaha Jamhuuriyadda Somaliland, Mudane Muuse Biixi Cabdi oo khudbad dheer oo dhinacyo badan leh u jeediyey shacabka reer Oodweyne ee soo dhaweeyey, ayaa ugu horrayn ka mahadceliyey soo dhaweynta aan kala hadhka lahayn ee lagu qaabilay, waxana uu sharraxay sida ay reer Oodweyne weligoodba caanka ugu ahaayeen soo dhaweynta iyo marti-soorka, isaga oo ku baaqay inaan la isku dhibsanin kala duwanaanshaha afkaarta, waxana isaga oo arrimahaas ka hadlaya uu yidhi, Doorashada laguma colloobo, qof walibana qofkii ay la noqotay inuu dalka horumarinayo ayuu codka ugu riday, in la yidhaahdo qofkaasi xisbi kale ayuu u codeeyey oo col baan la ahay, taasina waa xaaraan oo caqliyan iyo waxa aynnu isku nahayba waa xaaraan, waana rayi qalad ah oo dad badani qaatay, Oodweyne-na waa dadkaygii oo weligoodba sidan si ka sharaf badan noo soo dhaweeyeen, waayo waxa aynnu isku nahay baa ka weyn maalmo siyaasad ah iyo kaambayn la isku qaado, 